
NEKROLOGER 


i skyggen af Det Store Timeglas 


Indhold 


Fra barndomshjem til spøgelseshus (6.55) || \ , 

På messe (2.29) 

Hedebølge i Helligåndshuset (1.46) 

Sensommer i Sydhavnen (0.14) M — • 

Venner, drømme, død (2.58) | 

Marlon Brando (0.11) 

Susan Sontag (0.23) 

Goodbye, Gonzo (5.41) 

"Beautiful Losers" (1.27) 

Gamle aviser (2.22) 

"Doctor Who" (4.11) 

"Thoughtful Too" (0.26) 


Ikke et ord om Trine Dyrholm. Den korrekte titel på Doris Lessings roman er "Repræsentanten fra Planet nr. 8". Heine lever i 
bedste velgående. Det gør Saddam Hussein også. Ronald Reagan blev 93 år. Færdig med ham. “Således forgår al verdens 
herlighed”. Hunter S. Thompsons bisættelse ved kanon vil efterplanen finde sted den 20. august i år. John Kerry tabte Ohio og 
blev ikke USAs 44. præsident. Der findes ingen publikation ved navn "Mit livs lægeroman". Louis Mastersons rigtige navn er 
Kjell Hallbing. Vang g aards Antikvariats rigtige navn er Vang sg aards Antikvariat. Vidste du, at både Anker Jørgensen og 
Mogens Glistrup kan ses blandt tilskuerne på det danske omslag til "Superman mod Muhammad Ali"? 


En Obskuriøst udgivelse 




















cd cover_2.qxp 12-07-2005 17:49 Side 1 




cygg en afip et Sto^ÉTimeglas. 
"er og oplæser: Henrik Larsen. 


Noter & nekrologer - 
En kreds af tekster, skrevet 2003-2005. Foi 
Lydvignetter: Henrik Larsen. 

Cd produktion: Henrik Larsen og Ralph Østrup, maj-juli 2005. 

Omslag: Ralph Østrup. Fotos: Henrik Larsen, Erik Larsen og Ralph Østrup 

Følgende klip er benyttet: Doctor Who interview, BBC Europe Today, 25. marts 2005 samt John 

Edwards tale til sine vælgere, CNN, 3.november 2004. 

Teksten til "På messe' 


Noter. 


er trykt i "Obskuriøst nr.7/8 - Vinter 2003/04 Si 


Indhold, 


"Thoughtful" (0.42) 

Fra barndomshjem til spøgelseshus (6.55) 
"Seasick" (0.27) 

På messe (2.29) 

Hedebølge i Helligåndshuset (1.46) 
"Urban Summer Night" (0.53) 
Sensommer i Sydhavnen (0.14) 


Obskuriøst ) 








Motel Melankoli (19.18) 

Obskuriøst cd nr. 3: 

Motel Melankoli - et ufuldendt projekt 
Skrevet og indspillet maj/november 2006 

Forfatter/oplæser/producent: Henrik Larsen 
Konsulent: Ralph Østrup 
Lydvignetter: Henrik Larsen 
Artwork: Ralph Østrup 


Motel Melankoli - En Obskuriøst udgivelse 


Motel Melankoli 

- Et ufuldendt projekt 



FORORD 


Det var noget jeg helt havde glemt, indtil mappen med filer dukkede op under en 
harddiskoprydning: et projekt fra i sommers, ”Motel Melankoli”. Ja, det vil sige, 
”Motel Melankoli” var egentlig ikke projektets titel, blot titlen på mit eget segment. 
Bo Gorzelak Pedersen, Klaus Johansen og jeg skrev sammen på en lukket liste 
som vi kaldte ”Den hemmelige hule”. Vi havde store planer om en koncept-cd med 
oplæsninger, lydmontager og grafik. Omdrejningspunktet skulle være et mystisk mo- 
tel, hvor ting kunne ske. Bo producerede et par lydkollager og Klaus nogle grafiske 
scifi-landskaber; selv arbejdede jeg på en løs kreds af små fortællinger om skæve 
og skumle beboere på motellet, idet jeg gav plads til at de to andre kunne indsætte 
deres egne påfund. Bo havde således ytret ønske om at der skulle finde et mord 
sted. Et mord som pga. projektets lukning hen på sensommeren hverken nåede at 
blive begået, opdaget eller opklaret. Vi blev nemlig aldrig færdige, gad måske ikke, 
hvad ved jeg. Men nu er de løse brikker (dvs. mine egne) fra i sommers samlet efter 
bedste evne, i det jeg skrev et par nye tekster til lejligheden og skar lidt i det eksi- 
sterende materiale. Fra et første ’rough cut’ på ca. 26 min. endte jeg med en afpud- 
set udgave på 19. Trods reparationsforsøg er nogle af optagelserne desværre stadig 
plaget af tydelig baggrundssusen, grundet en lidt ujævn optageteknik, men det kan 
på den anden side have en vis nostalgisk charme a la gamle kassettebånd. Og ”Motel 
Melankoli” handler i høj grad om nostalgi... s. 2 

Henrik Larsen , 6. december 2006 

LAD OD SNAKKE LIDT OM MØRKETS 
LYSSKY GERNINGER 


Lad os tale om de ting som 
du og jeg 

holder os for gode til 
Lad os tale om undergrund 
Lad os tale om underverden 
Lad os tale om stoffer 
& sager 

Lad os tale om den 
ulykkelige luder 
Lad os tale om menneskehandel 
Lad os tale om døde 
kroppe & sjæle 
Lad os tale om knive, kanyler, 
knojern & kugler 
Lad os tale om sorte pletter 
på bykortet 

Lad os tale om røde pletter 
på fortovet 

Lad os tale om forretningsmetoder 
Lad os tale om avishistorier 
Lad os tale om alt det vi frygter 
Lad os tale om forbudte lyster 
S.ll 



NOGLE DAGE VILLE JEG ØNSKE JEG 
VAR EN TIME LORD 


Den lille pige satte sig overfor mig i S-toget. Jeg er en idiot til at bedømme alder, 
men hun var ikke ret gammel, højst 8-9 år. Hun satte rygtasken på sædet ved siden 
af sig, åbnede den, trak sin bamse og satte den på taskens plads, så at Bamse havde 
sit eget sæde. Det var ganske vist ikke en gyldenbrun bamse som vi oftest kendte 
dem i min egen barndom. Denne var hvid, med lyserøde tegninger og dens trøje var i 
samme farver. Den havde legetøjsfabrikantens varemærke trykt på det venstre ærme, 
hvilket jeg fandt en smule usmageligt. Det var sådan en sød og pæn lille pige. Hun 
havde langt, mellemblondt hår og så bare så fornuftig og eftertænksom ud. Velopdra- 
gen. Jeg kunne ikke lade være med at smile diskret. Bagefter tænkte jeg: Dér ser du, 
hvad du er (kan være) gået glip af. Hvorfor har du ikke sådan en lille pige? 

Jeg indskrev mig som John Smith. Det var en privat joke. John Smith var et af de 
aliasser som en tv-serie figur jeg engang havde holdt meget af benyttede. Et væsen 
fra en anden planet, en Time Lord som er engelsk for tidsherre. En Time Lord kan 
aldrig dø. Når noget traumatisk hænder ham, så regenerer han. Det nummer kan 
han lave 12 gange. Og skulle galt gå og rækken er udtømt, ja, så sker der bare noget 
fantastisk og mirakuløst, så at han lever videre alligevel. Det er ligesom Superman. 
Superman kan heller ikke dø, selv ikke af nok så meget kryptonit. Det er fordelen 
ved at være en seriefigur. 

Nogle dage ville jeg ønske jeg var en Time Lord. Nogle dage ville jeg ønske jeg var 

en far. 

s.4 



EVENTYRET OM DRENGEN SOM HADEDE SINE 
FDSELSDAGE 


Der var engang en dreng som hadede sine fødselsdage. Han fandt dem pinlige, 
krampagtige; han vidste ikke, hvad han skulle sige, når folk ønskede tillykke. Han 
var dog glad for gaverne. Som årene gik blev leden ved fødselsdagsritualerne stadig 
stærkere. Tillykke med et år færre tilbage af dit liv, tænkte han ved sig selv, da han 
passerede de 40. Talmagi og pjat, tænkte han, da han passerede de 50. Efterhånden 
kendte han ikke længere nogen som kunne finde på at ringe og ønske tillykke eller 
give ham gaver. Ved sin død som 70-årig var han så småt begyndt at se tilbage på 
sine tidlige fødselsdage med en vis nostalgisk længsel. S. 9 




FLERE MOTELDR’MME 

Der var engang en dreng som hadede sine fødselsdage. Han fandt dem pinlige, 
krampagtige; han vidste ikke, hvad han skulle sige, når folk ønskede tillykke. Han 
var dog glad for gaverne. Som årene gik blev leden ved fødselsdagsritualeme stadig 
stærkere. Tillykke med et år færre tilbage af dit liv, tænkte han ved sig selv, da han 
passerede de 40. Talmagi og pjat, tænkte han, da han passerede de 50. Efterhånden 
kendte han ikke længere nogen som kunne finde på at ringe og ønske tillykke eller 
give ham gaver. Ved sin død som 70-årig var han så småt begyndt at se tilbage på 
sine tidlige fødselsdage med en vis nostalgisk længsel. S. 10 



FORFATTEREN I 


Forfatteren sidder bøjet over sin bærbare og kæmper med en tekst. Han føler sig 
overhovedet ikke inspireret. Han har mest lyst til at gå hen og tænde for tv’ et i 
stedet. Det er en lummervarm aften og han sidder for åbent vindue. Biler suser forbi 
af og til. Han hørte nogen gå ude på trappen før; ellers er der stille. Han kom med 
en eller forestilling om, at sådan et lidt snusket motel med sære, skæve typer som 
gæster ville virker befordrende for kreativiteten. Men sandheden er, at de gæster han 
foreløbig har mødt virker skuffende normale. Forfatteren sveder irritabelt i som- 
mervarmen. Alt er så stille, bortset fra bilerne udenfor, men på en aldeles neutral og 
harmløs måde. Dette er ikke just ”Hotel Overlook” og ejeren er så vidt han da kan 
vurdere langt fra nogen Norman Bates. Forfatteren gaber. s. 3 






LET BAGGAGE, TUNG BAGGAGE 


Han rejste med en gammel, brun kuffert med sky delåse og en sportstaske i ubestem- 
melige, falmede farver, hvor den ene hank var repareret med snor. I dem var alt hvad 
han ejede og behøvede. Han havde ganske vist nogle efterhånden dunkle erindringer 
om kasser med ting som lå opmagasineret hos et familiemedlem. Hvis de da ikke 
var smidt ud. Han havde selv smidt meget ud og nogle dage, når han kom i tanke om 
det, ærgrede han sig. S. 6 



MOTELMANDEN 


Han sad ved vinduet og røg en cigaret. Egentlig brød han sig slet ikke om at ryge. 
Det gjorde ham svimmel og gav ham småkvalme, især hvis han inhalerede. Men 
følelsen af at sidde med en tændt smøg var hyggelig og lidt cool på sådan en 
drengerøvsagtig måde. Han tænkte tilbage på sine første smøger i folkeskolen. 

Han kunne lide at ryge og han kunne ikke lide at ryge. Anyway, pakken var næsten 
tom og nu var det også ved at være mørkt udenfor. Skrivebordslampens pære var 
sprunget og loftslampens havde ikke mange watt i sig, så han måtte anstrenge øjnene 
for at genlæse den tre dage gamle avis. Der var stille på motellet, hvad enten nu 
naboværelseme stod tomme, eller dette rent faktisk var noget så usædvanligt for 
branchen som et lydsvagt motel. Det gjorde ham intet, uanset hvad. Han trak endnu 
en gang tegnebogen op aflommen og talte pengene. De kunne række lidt tid endnu, 
men derefter... hvad så? 

I morgen ville han køre til den nærmeste provinsby, selvom han ikke kendte et øje 
dér. Han ville parkere et sted og gå gennem gaderne; glo interesseret, men uforp- 
ligtende ind gennem butiksruderne. Måske være heldig og finde et antikvariat som 
havde nogle af de tegneserier han læste som barn. Købe et par numre og tage dem 
med hjem på værelset som så ville føles en lille smule mere hjemlig. Ligesom et 
sommerhus, hvor der ligger en stak bogklubbøger eller kioskhæfter fra mange for- 
gange feriesæsoner, Personlige og upersonlige på een gang. 

Han havde ikke nogen plan B, når pengene slap op. Han skoddede cigaretten og 
lukkede vinduet. Tid til at gå i seng. s. 7 







MOTELDRØMME 


Han vaskede sig i varmt vand og håndsæbe to gange om dagen, men lugtede al- 
ligevel konstant af sved. Når han vågnede, var han gennemblødt. Han var ligeglad. 
Han trak dynen helt op over skuldrene og vendte sig. Der var mørkt og stille i mo- 
telværelset. Det var som det skulle være. 

“To die, to sleep. To sleep: perchance to dream: aye, theres the rub. For in that 
sleep of death what dreams may come, when we have shuffled off this mortal coil. 
Must give us pause: there s the respect that makes calamity of so long life. ” 
[Shakespeare: Hamlet] S. 8 



DÆMONER 


Det er 20 år siden. Jo, jeg ved hvad der blev afjer, hvor I er, den slags. Sådan cirka. 
Men det er ikke dét. Det er 20 år siden og dengang kommer aldrig tilbage, uanset 
at nogle af os stadig er i kontakt og vi snakker om gamle dage og vi mødes måske, 
snart, de af os som kan og gider. Vi er 20 år ældre, men det er nu heller ikke dét, for 
jeg har ikke forandret mig en tøddel af sind og selvom hårene er blevet grå og færre 
og maven rundere og rynkerne så småt trænger sig på (hvilket jeg har det helt ok 
med), så ville I stadig kunne kende mig, lige på stedet og jeg jer. Nej, det er heller 
ikke dét. Det er 20 år siden. Dét er dét. Ja. Tiden som er gået. Immateriel afgrund 
mellem her og dér. Som ikke kan krydses, hverken ved gensyn med de gamle steder, 
telefonsamtaler, båndaflytninger, dagbogsskriverier, drømme, ønsketænkning, hyp- 
nose-terapi, voodoo, seancer, besværgelser, blodofre, drugs, dæmoner... 
s. 5 





FORFATTEREN II 


Forfatteren vågnede med ideen til en ny tekst. Han skyndte sig hen til bordet og 
skrev nogle linjer ned på bagsiden af en iturevet kuvert. Da han læste dem en time 
senere, kunne han ikke længere se det geniale. 


S. 12 

